Ev. číslo: MA-75-10-2020-SK

**Zmluva o zriadení a prevádzke mobilnej aplikácie**

uzavretá podľa ustanovenia § 269 ods. 2 zákona č. 513/1991 Zb., obchodný zákonník

medzi zmluvnými stranami

**Galileo Corporations.r.o.**

so sídlom: Čierna Voda 468, 925 06 Čierna Voda

IČO: 47192941

zapísaná v obchodnom registri Okresného súdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

DIČ: 2023788745

za ktorú koná Jana Fašangová, na základe plnej moci zodňa 27.4.2020

***(ďalej v texte zmluvy len ako „poskytovateľ“)***

a

**Obec Kochanovce**

so sídlom Kochanovce 207, 066 01 Kochanovce

IČO: 00323144

zastúpená: Katarína Lászlóová, starostka obce

kontaktná e-mailová adresa: obeckochanovce@ocu.sk ***(ďalej v texte zmluvy len ako „objednávateľ“)***

**Obsah**

uzatvárajú túto zmluvu

1. **Predmet plnenia**

Predmetom tejto zmluvy je záväzok poskytovateľa sprevádzkovať pre objednávateľa mobilnú aplikáciu **V OBRAZE**, špecifikovanú v čl. II. tejto zmluvy (ďalej len „aplikácia“), zabezpečiť jej bezchybnú prevádzku a internetový dátový zdroj (ďalej len „dátový zdroj“), ktorý aplikácii poskytne informácie z internetových stránok objednávateľa (ďalej len „stránky“), a povinnosť objednávateľa zaplatiť za poskytnuté služby stanovenú odmenu.

1. **Špecifikácia aplikácie**
   1. Aplikácia po inštalácii a spustení prináša prehľad aktualít zo stránok objednávateľa na mobilné zariadenie používateľa, ktorý si aplikáciu stiahne do zariadenia. Upozorní na novo vložené správy, akcie, fotografie alebo dokumenty vyvesené na úradnej tabuli. Aplikácia len sprostredkováva obsah zo sledovaných stránok a nepracuje so žiadnym vlastným obsahom.
   2. Aplikácia je optimalizovaná pre mobilné telefóny, vyžaduje mobilný operačný systém Android alebo iOS (vo verziách aktuálne podporovaných ich výrobcom) a prístup na internet.
   3. Aplikácia je dostupná na stiahnutie cez online distribučnú službu Google Play alebo Apple Store.
   4. Údaje sa zo stránok objednávateľa načítajú do aplikácie minimálne 1x denne.
   5. Pre funkcie spojené s polohou, napr. hľadanie v okolí obce, potrebuje aplikácia povoliť práva na zistenie polohy.
2. **Práva a povinnosti zmluvných strán**
   1. Poskytovateľ je povinný poskytnúť objednávateľovi podklady na vloženie aplikácie do internetových stránok najneskôr **do 1 mesiaca** od nadobudnutia účinnosti tejto zmluvy a následne vykonať bez zbytočného odkladu zaškolenie.
   2. Poskytovateľ je povinný zabezpečiť bezchybnú prevádzku aplikácie a dátového zdroja.
   3. Poskytovateľ nezodpovedá za poruchy prevádzky spôsobené okolnosťami, ktoré nastanú nezávisle od vôle a mimo sféry vplyvu poskytovateľa.
   4. Objednávateľ sa zaväzuje poskytnúť poskytovateľovi akúkoľvek súčinnosť potrebnú na plnenie povinností poskytovateľa podľa tejto zmluvy.
3. **Cena a jej splatnosť**
   1. Cena za sprevádzkovanie aplikácie a dátového zdroja podľa tejto zmluvy činí **590,- Eur + DPH** (k uvedenej sume sa pripočíta DPH, podľa platných právnych predpisov).
   2. Objednávateľ je povinný zaplatiť poskytovateľovi dohodnutú cenu podľa čl. 4.1. na základe faktúry so splatnosťou 14 dní odo dňa jej vystavenia, ktorú je poskytovateľ oprávnený vystaviť najskôr ku dňu05.04.2021.
   3. Cena za zabezpečenie prevádzky aplikácie a dátového zdroja podľa tejto zmluvy a licenčný poplatok za používanie na 12 mesiacov činí **185,- Eur + DPH** (k uvedenej sume sa pripočíta DPH, podľa platných právnych predpisov).
   4. Zabezpečenie prevádzky aplikácie a dátového zdroja je odo dňa nadobudnutia účinnosti tejto zmluvy do21.10.2020dohodnuté ako bezodplatné. Odo dňa 22.10.2020 je Objednávateľ povinný platiť Zhotoviteľovi dohodnutú cenu za ročnú prevádzku aplikácie a dátového zdroja na nasledujúci rok na základe faktúry so splatnosťou 14. dní odo dňa jej vystavenia, pričom faktúru na odplatu za príslušný rok poskytovania služieb podľa tejto zmluvy je Zhotoviteľ oprávnený vystaviť vždy najskôr ku dňu, ktorý sa svojím označením zhoduje s dňom, od ktorého je prevádzka odplatná.
   5. Faktúru zašle zhotoviteľ objednávateľovi elektronicky na kontaktnú emailovú adresu.
4. **Záverečné ustanovenia**
   1. Táto zmluva je dojednaná na dobu neurčitú.
   2. Táto zmluva nadobúda platnosť dňom podpisu oboch zmluvných strán a účinnosť dňom, keď dôjde k odovzdaniu podkladov na stiahnutie aplikácie objednávateľovi, najskôr však dňom nasledujúcim po dni jej zverejnenia.
   3. Obe strany môžu túto zmluvu vypovedať bez udania dôvodov, výpovedná lehota   
      je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď zmluvy doručená druhej strane.
   4. Táto zmluva je spísaná v dvoch rovnopisoch, z ktorých každá zmluvná strana dostane po jednom vyhotovení.
   5. Zmeny a doplnky tejto zmluvy je možné vykonávať po dohode zmluvných strán vo forme písomného dodatku.
   6. Táto zmluva a vzťahy z nej vyplývajúce sa riadia právnym poriadkom Slovenskej republiky.

V Čiernej Vode dňa19.10.2020 V Kochanovciach dňa 19.10.2020

………………….…………………………. ………………………………….

Galileo Corporations.r.o. Obec Kochanovce

(poskytovateľ) (objednávateľ)